แรงขายทำกำไรกด SET รูดหนัก เสี่ยงหลุดแนวรับ 1,704 จุด!
แรงขายทำกำไรกด SET รูดหนัก เสี่ยงหลุดแนวรับ 1,704 จุด!
2 พ.ย. 2560

ผู้สื่อข่าวรายงานว่า ดัชนีตลาดหุ้นไทย ล่าสุด ณ เวลา 10.51 น. อยู่ที่ระดับ 1,706.53 จุด ปรับตัวลดลง 8.02 จุด หรือ 0.47% สูงสุดที่ 1,716 จุด ต่ำสุดที่ 1,705.53 จุด ด้วยมูลค่าการซื้อขาย 1.83 หมื่นล้านบาท
สำหรับหุ้นที่กดดัชนี 10 อันดับแรกมีดังนี้

ด้าน บล.โนมูระ พัฒนสิน ระบุในบทวิเคราะห์ คาดดัชนีวันนี้ “ย่อ” แนวต้าน 1723,1730 จุด แนวรับ 1710,1704 จุด ผลการประชุม FOMC วานนี้ มีมติคงอัตราดอกเบี้ยนโยบายที่เดิมคือ 1-1.25% ตามตลาดคาด
โดยคาดว่า FED จะปรับขึ้นดอกเบี้ยในการประชุมครั้งถัดไป 13 ธ.ค. 60 สอดคล้องกับ FED Fund Rate Future ที่ซื้อขายในตลาดล่วงหน้า สะท้อนโอกาสในการขึ้นในการประชุมรอบถัดไปราว 92.3%
ขณะที่ทรัมป์จะประกาศผู้ดำรงตำแหน่งประธาน FED คนต่อไปวันนี้ ซึ่งกระแสรวมบ่งชี้ถึงนาย Jorome Powell ผู้ว่าการเฟด ซึ่งมุมมองต่อนโยบายการเงินที่ค่อนข้าง Dovish ของตัวเก็งประธาน FED คนใหม่ กำลังกดดันค่าเงินดอลล่าร์อ่อนตัว
รวมทั้งค่าเงินเอเซียเช้านี้แข็งค่าในเชิงเปรียบเทียบราว 0.07% เช่นเดียวกับค่าเงินบาทล่าสุด ที่แข็งค่าสู่ 33.13บาทต่อเหรียญฯ เป็นจิตวิทยาบวกต่อการลงทุนของ ตลาดหุ้นเอเชียและไทย
ส่วนปัจจัยในประเทศมีปัจจัยหนุนระยะกลาง-ยาวจาก ธนาคารกลางโลก ปรับเพิ่มอันดับความยากง่ายในการทำธุรกิจไทย ขึ้น 20 อันดับสู่อันดับที่ 26 ผสานสัญญาณ GDP ไตรมาส 3/60 ที่จะรายงานวันที่ 20 พย นี้ ธปท คาดแตะระดับ 4%
อย่างไรก็ตามระยะสั้น การรายงานงบของภาคการผลิตไตรมาส 3/60 ที่ผันผวน  ล่าสุดวานนี้ SCC รายงานกำไร 11,836 ล้านบาท ลดลง 16% จากไตรมาสก่อน ลดลง 11% จากไตรมาสก่อน (ต่ำกว่าตลาดคาด 14%) กำลังเป็นจิตวิทยาลบถ่วงตลาด
ทั้งนี้ ทำให้นักลงทุนเริ่มเทขายทำกำไรก่อนงบออก ทั้งกลุ่มที่คาดผลประกอบการจะออกมาดีแต่ราคาตอบรับไปเต็มมูลค่าแล้ว และกลุ่มที่แนวโน้มกำไรแย่ ดังนั้นตลาดจะอยู่ในช่วงในการปรับฐานสั้นๆ ส่วนปัจจัยอื่นๆที่น่าติดตามวันนี้ คือ การเปิดเผยร่างมาตรการภาษีของสหรัฐฯ วันนี้